L'Eliana torna a portar als joves a la neu al febrer
09 de desembre de 2024

• Les inscripcions estan obertes del 9 al 22 de desembre.

L'Ajuntament de l'Eliana ha organitzat un viatge a l'estació d'esquí de Candanchú (Osca) per a joves d'entre 18 i 30 anys, entre els dies 7 i 10 de febrer de 2025. Els objectius que persegueix aquest programa són promocionar l'oci saludable i impulsar els llaços entre els i les joves elianeras.

El viatge estarà sufragat al 60% pel consistori i inclourà l'allotjament en règim de mitja pensió, menjar en pistes, el transport, el forfet dels 3 dies i l'assegurança. Per part seua, les persones participants hauran d'abonar un total de 260 euros i tindran la possibilitat d'aportar el seu propi material, o bé, llogar-ho.

Per a qualsevol aclariment sobre el programa, les persones interessades podran contactar amb el Centre d'Informació Juvenil (CIJ) a través del telèfon 96 275 80 30 (extensions 121 i 163) o a través del correu electrònic elijove@leliana.es. Les bases es podran consultar ací juntament amb el formulari d'inscripció, que estarà oberta del 9 al 22 de desembre de 2024 per registre d'entrada.

Juan Espinosa, edil de l'àrea, ha animat a la joventut elianera a participar d'aquesta activitat hivernal, que promou la pràctica d'esports com l'esquí o el surf de neu, envoltats dels seus iguals i en un entorn natural.